Asmaaulhusna (Arab أسماء الله الحسنى alihaksara: "Asma’ Allah al-Ḥusná"), ing agama Islam, tegesé sangang puluh sanga (99) asmaning Allah kang becik dhéwé. Wiwit mbiyèn para ngulama wis akèh mbahas lan nafsiraké asmaaulhusna iki. Sanadyan metu akèh pamikiran kang séjé-séjé prakara cacah asma iki, ana kang ngarani 132, 200, malahan 1.000 asma, nanging miturut kabèh, kang wigati dhéwé iku hakikat Dat Allah kang kudu dingertèni déning wong-wong Islam.